Κέιτ Μπλάνσετ

Η Κέιτ Μπλάνσετ (Catherine Élise "Cate" Blanchett, γενν. 14 Μαΐου 1969) είναι Αυστραλή ηθοποιός, βραβευμένη με δυο βραβεία Όσκαρ (ένα Α' Γυναικείου Ρόλου για την ταινία του 2013 Θλιμμένη Τζάσμιν (Blue Jasmine) και ένα Β' Γυναικείου Ρόλου για την ταινία του 2004 Ιπτάμενος Κροίσος (The Aviator)). Η Μπλάνσετ έχει επίσης τιμηθεί με τέσσερις Χρυσές Σφαίρες, τέσσερα Βραβεία BAFTA και τρία Βραβεία Σωματείου Αμερικανών Ηθοποιών. Γεννήθηκε στην Αυστραλία στις 14 Μαΐου 1969 από Αυστραλή μητέρα και Αμερικανό πατέρα, τον οποίο έχασε στην ηλικία των δέκα ετών. Έχει σπουδάσει Ιστορία της Τέχνης στο πανεπιστήμιο της Μελβούρνης και υποκριτική στο Διεθνές Ινστιτούτο Δραματικής Τέχνης του Σίδνεϊ απ' όπου αποφοίτησε το 1992.

 Τράβηξε τα φώτα της δημοσιότητας με την τρίτη της ταινία Oscar and Lucinda όπου πρωταγωνιστούσε δίπλα στον Ρέιφ Φάινς. Ο ρόλος όμως που την καθιέρωσε ήταν αυτός της βασίλισσας Ελισάβετ στη βιογραφική ταινία Elizabeth του Σεκάρ Καπούρ. Συνέχισε με πολλούς διαφορετικούς ρόλους που της έχουν δώσει τον χαρακτηρισμό χαμαιλέων. Ανάμεσα σε αυτούς και ο ρόλος της Γκαλάντριελ, βασίλισσας των Ξωτικών στην πολύ επιτυχημένη τριλογία του Άρχοντα των Δαχτυλιδιών του Πίτερ Τζάκσον, εκείνος της Κάθριν Χέπμπορν στον Ιπτάμενο Κροίσο του Μάρτιν Σκορσέζε που της χάρισε το Όσκαρ Β' Γυναικείου Ρόλου, ο ρόλος της στην ταινία Ημερολόγιο Ενός Σκανδάλου (Notes on a Scandal, 2006) πλάι στη Τζούντι Ντεντς, η ερμηνεία της στην ταινία I'm Not There όπου υποδύθηκε τον Μπομπ Ντίλαν και ο ρόλος της στην ταινία του Γούντι Άλεν Θλιμμένη Τζάσμιν όπου ερμήνευσε μια μοντέρνα εκδοχή της πολυπαθούς ηρωίδας του Τένεσι Ουίλιαμς Μπλανς Ντυμπουά κατακτώντας το Όσκαρ Α' Γυναικείου Ρόλου. Οι τολμηρές της επιλογές και το αναμφισβήτητο ταλέντο της την έχουν καθιερώσει ως μία από τις καλύτερες ηθοποιούς της γενιάς της. Χαρακτηριστικό είναι ότι σε μικρή σχετικά ηλικία, έχει τιμηθεί με πάνω από εκατόν είκοσι υποψηφιότητες για σημαντικά βραβεία και έχει κερδίσει τα περισσότερα. Θεωρείται συνεχίστρια της παράδοσης του κλασικού Χόλιγουντ και έχει κερδίσει επαίνους από όλους τους σκηνοθέτες με τους οποίους έχει συνεργαστεί, ενώ διατηρεί φιλικές σχέσεις με τους περισσότερους συμπρωταγωνιστές της. Η Μπλάνσετ κρατά την προσωπική της ζωή μακριά από τα φώτα της δημοσιότητας, επιδεικνύοντας μόνο το ταλέντο της. Είναι παντρεμένη από το 1997 με το θεατρικό συγγραφέα Άντριου Άπτον και έχει αποκτήσει μαζί του τρεις γιους, τον Ντάσιελ Τζον (03/01/2001), τον Ρόμαν Ρόμπερτ (23/4/2004) και τον Ιγκνάτιους Μάρτιν (13/4/2008) αλλά και την μικρή κόρη τους, Έντιθ Βίβιαν Πατρίτσια, μέσω υιοθεσίας το Μάρτιο του 2015. Στις αρχές του 2008 ανέλαβε μαζί με το σύζυγό της τη διεύθυνση του Εθνικού Θεάτρου στο Σίδνεϊ, όπου μετακόμισε όλη η οικογένεια. Tár (2022) Μην Κοιτάτε Πάνω (Don't Look Up)(2021) Πώς να εκπαιδεύσετε τον δράκο σας 3 (2019) Σταχτοπούτα (Cinderella) (2015) Carol (2015) Η αλήθεια (Truth) (2015) Χόμπιτ: Η Μάχη των Πέντε Στρατών (The Hobbit: The Battle of the Five Armies) (2014) Μνημείων Άνδρες (The Monuments Men) (2013) Θλιμμένη Τζάσμιν (Blue Jasmine) (2013) Χόμπιτ: Η Ερημιά του Νοσφιστή (The Hobbit: The Desolation of Smaug) (2013) Χόμπιτ: Ένα Αναπάντεχο Ταξίδι (The Hobbit: An Unexpected Journey) (2012) Η Απίστευτη Ιστορία του Μπέντζαμιν Μπάτον (The Curious Case of Benjamin Button) (2008) Ο Ιντιάνα Τζόουνς και Το Βασίλειο του Κρυστάλλινου Κρανίου (Indiana Jones and the Kingdom of the Crystal Skull) (2008) I'm Not There: Suppositions On A Film Concerning Bob Dylan (2007) The Golden Age (2007) Βαβέλ (Babel) (2006) Ημερολόγιο ενός σκανδάλου (Notes On A Scandal) (2006) Ο καλός Γερμανός (The Good German) (2006) Little Fish (2005) Stories Of Lost Souls (2005) The Aviator (2004) Υδάτινες ιστορίες (The Life Aquatic with Steve Zissou) (2004) Βερόνικα Γκέριν: Θανάσιμη αποκάλυψη (Veronica Guerin) (2003) Καφές και τσιγάρα (Coffee And Cigarettes) (2003) Ο Άρχοντας των Δαχτυλιδιών: Η Επιστροφή του Βασιλιά (The Lord Of The Rings: The Return Of The King) (2003) Η απαγωγή (The Missing) (2003) Παράδεισος (Heaven) (2002) Ο Άρχοντας των Δαχτυλιδιών: Οι Δύο Πύργοι (The Lord Of The Rings: The Two Towers) (2002) Οι λωποδύτες (Bandits) (2001) Σάρλοτ Γκρέι (Charlotte Gray) (2001) Ο Άρχοντας των Δαχτυλιδιών: Η Συντροφιά του Δαχτυλιδιού (The Lord Of The Rings: The Fellowship Of The Ring) (2001) Τα ναυτιλιακά νέα (The Shipping News) (2001) Ο άντρας που έκλαιγε (The Man Who Cried) (2000) Το χάρισμα (The Gift) (2000) Bangers (1999) Ένας ιδανικός σύζυγος (An Ideal Husband) (1999) Ερωτικές αναταράξεις (Pushing Tin) (1999) Ο Ταλαντούχος Κύριος Ρίπλεϊ (The Talented Mr.Ripley) (1999) Elizabeth (Elizabeth) (1998) Paradise Road (1997) Thank God He Met Lizzie (1997) Oscar And Lucinda (1997) Burned Bridge (1992) 2015 (α' γυναικείος ρόλος)2014 (α' γυναικείος ρόλος) νικήτρια 2008 (α' γυναικείος ρόλος) 2008 (β' γυναικείος ρόλος) 2007 (β' γυναικείος ρόλος) 2005 (β' γυναικείος ρόλος) νικήτρια 1999 (α' γυναικείος ρόλος) 2015 (α' γυναικείος ρόλος)2014 (α' γυναικείος ρόλος) νικήτρια 2008 (α' γυναικείος ρόλος) 2008 (β' γυναικείος ρόλος) νικήτρια 2007 (β' γυναικείος ρόλος) 2005 (β' γυναικείος ρόλος) 2004 (α' γυναικείος ρόλος - δράμα) 2002 (α' γυναικείος ρόλος - κωμωδία/μιούζικαλ) 1999 (α' γυναικείος ρόλος) νικήτρια 2015 (α' γυναικείος ρόλος)2014 (α' γυναικείος ρόλος) νικήτρια 2008 (α' γυναικείος ρόλος) 2008 (β' γυναικείος ρόλος) 2007 (β' γυναικείος ρόλος) 2005 (β' γυναικείος ρόλος) νικήτρια 2002 (β' γυναικείος ρόλος) 1999 (α' γυναικείος ρόλος) Η Κέιτ Μπλάνσετ στο cine.gr [1]